**PRAVILNIK LIKOVNEGA NATEČAJA**

**3. tradicionalni likovni natečaj, v sodelovanju z Olimpijskim komitejem Slovenije.**

**Tema natečaja je: S ŠPORTOM GRADIMO BOLJŠI JUTRI**

**Obdobje trajanja: 4.11.2024 – 10.1.2025**

**Oddaja likovnih del najkasneje do 20.1.2025**

**Razpisni pogoji:**

 • Natečaj je namenjen predšolskim otrokom, osnovnošolcem, srednješolcem in varovancem zavodov s prilagojenim programom. Strokovna komisija bo prispele izdelke pregledala in ocenila glede na **6 kategorij** (predšolski otroci, OŠ 1. VIO, OŠ 2. VIO, OŠ 3. VIO, SŠ in varovanci zavodov s prilagojenim programom).

• Vsak mentor (vzgojitelj, učitelj, likovni pedagog) lahko pošlje do največ 5 likovnih izdelkov na posamezen razred.

**• Poslani izdelki so lahko izdelani v poljubni likovni tehniki (risbe, slike, grafike, kiparski izdelki, fotografija, fotomontaža, videoposnetek, animiran film…).**

• Dvodimenzionalni izdelki naj ne presegajo formata A2, trodimenzionalni izdelki naj ne bodo večji kot 1 m3. Likovnih del **ne uokvirjajte.**

 • Dvodimenzionalne izdelke mentorji pošljejo v mapah (ne v tulcih), trodimenzionalne izdelke primerno pripravijo in zaščitijo za prevoz.

 • Izdelke lahko dostavijo po pošti ali osebno na naslov: **Kopija-nova d.o.o., Meljska cesta 56, 2000 Maribor s pripisom »Likovni natečaj«**

• Vsak izdelek naj vsebuje naslednje podatke

* naslov izdelka,
* likovna tehnika,
* ime in priimek avtorja,
* starost/razred avtorja,
* kategorija,
* naziv, polni naslov in žig vrtca/šole/zavoda,
* ime in priimek mentorja,
* elektronski naslov mentorja.

• Vsak mentor izpolni prijavni obrazec na katerem navede imena sodelujočih otrok/učencev/dijakov in obvezno zapiše, če želi vračilo izdelkov.

• Vsak udeleženec (avtor in mentor) je dolžan izpolniti izjavo/privolitev za zbiranje in uporabo osebnih podatkov, ki bodo navedeni na izdelkih ter za objavo izdelkov na spletnih straneh organizatorjev in v promocijske namene. Za to poskrbi mentor.

 • Rok za oddajo likovnih del in zaključek razpisa je **20.1.2025**

 • Mentorji bodo o rezultatih natečaja obveščeni preko e-pošte. Nagrajenci bodo znani v mesecu januarju 2025.

 **• Likovne izdelke bo pregledala strokovna komisija, sestavljena iz predstavnikov organizatorjev in strokovnjakov z likovnega področja.**

• Sklepni del likovnega natečaja (otvoritev likovne razstave) bo **februarja 2025.**

**NAGRADE**

Podeljene bodo praktične nagrade za najboljša likovna dela znotraj posamezne kategorije, nagrajeni mentorji bodo prejeli potrdilo za sodelovanje.

 1 . nagrada UČENEC: Ustvarjalni Ajda komplet likovnih izdelkov, maskota FOKSI in darilni bon za športno trgovino v vrednosti 20€

 MENTOR: komplet likovnih izdelkov, blagovne znamke Ajda v vrednosti 100 €

2. nagrada UČENEC: Ustvarjalni Ajda komplet likovnih izdelkov, maskota FOKSI in darilni bon za športno trgovino v vrednosti 20€

MENTOR: komplet likovnih izdelkov, blagovne znamke Ajda v vrednosti 70 €

3. nagrada UČENEC: Ustvarjalni Ajda komplet likovnih izdelkov, maskota FOKSI in darilni bon za športno trgovino v vrednosti 20€

MENTOR: komplet likovnih izdelkov, blagovne znamke Ajda v vrednosti 50 €

Za dodatne informacije o razpisu in razpisnih pogojih se lahko obrnete na spodnji kontakt: Mija Markl likovni@kopija-nova.si